Høyesterett har avvist Arne Vigelands anke. Han er dermed dømt til fengselsstraff, men vil klage til Strasbourg..

Vigeland er i to rettsinstanser dømt for grovt skadeverk etter å ha kappet naboens uthus i to, og å ha revet en gammel steinmur hos en annen nabo.

Vigeland anket dommen fra Borgarting lagmannsrett til Høyesterett. Den anken er nå avvist, skriver Dagens Næringsliv.

Ankeutvalget viser til at saken ikke har noen prinsipiell betydning for andre saker.

– Dommen fra Borgarting lagmannsrett er meget grundig. Derfor var ankeutvalgets avgjørelse ikke overraskende, sier politiadvokat Knut Christian Braae-Johannessen.

Vigeland er dømt til 120 dager ubetinget fengsel og til å betale naboen 410.000 kr, og If Skadeforsikring 224.000 kr.

«Ankeutvalget finner enstemmig at det ikke er tilstrekkelig grunn til at anken blir fremmet for Høyesterett», skriver ankeutvalget.

LES OGSÅ: Èn av tre krangler med naboen

VAR BORTREIST: Wenche og Roar Waage var på ferie i april 2014, da naboen deres delte uthuset i to.

Vigeland ble kjendis i inn og utland da han i april 2014 kappet sin nabos uthus i to. Bakgrunnen var uenighet om eiendomsgrenser.

Aktor Knut Christian Braae-Johannesen beskrev saken slik i sitt innledningsforedrag i Asker og Bærum tingrett i 2017:

– Lørdag 5. april, mens familien Waage var på ferie i Spania, engasjerte Vigeland et firma til å kutte uthuset i to. Han var selv til stede mens arbeidet ble utført. Politiet ble tilkalt. De vurderte at skadene var såpass store at det ikke var hensiktsmessig å stoppe arbeidene, annet enn å sikre eiendelene som lå i uthuset.

Bekrefter Strasbourg-sak

Advokat og forsvarer Trygve Staff er klar på at Arne Vigeland ønsker å klage saken inn for Den europeiske menneskerettighetsdomstolen, EMD, i den franske byen Strasbourg.

Domstolen kan behandle saker der det er klager på brudd på Den europeiske menneskerettskonvensjonen, EMK.

– Jeg kan bekrefte at det vil bli arbeidet med en slik klage, sier advokat Trygve Staff.

– Klagen til EMD er ingen overrakelse, den er varslet tidligere. Utover det har jeg ingen kommentar til akkurat det, sier Knut Christian Braae-Johannssen.

Norske Arnfinn Bårdsen (52) er norsk dommer i Strasbourg fra i år.

MER OM SAKEN:

Vigelands naboer: – Håper andre slipper å oppleve sånt

Huskappersaken: Ber om lengre fengselsstraff

La frem gammelt skjøte i huskapper-saken